Aquest any, la marca d’embotits de Mas Albornà Mallart Artesans Xarcuter participarà de manera virtual a les Fires de Maig de Vilafranca del Penedès 2020. Un estand 2.0 que del 22 al 24 de maig podreu visitar a www.firesdemaig.cat des del sofà de casa.
Les Fires de Maig de Vilafranca del Penedès 2020 canvien de format per adaptar-se a la situació actual, que no permet la celebració d’una fira presencial tal i com a tothom ens hauria agradat.
Aquesta plataforma virtual suposa un impuls tecnològic, que ens permetrà continuar fent visible la marca Mallart Artesans Xarcuters adaptant-la, encara més, a les necessitats dels nostres clients.
Tot i la greu crisi sanitària que estem vivint, això també suposa una eina important per a la reactivació econòmica de la comarca i des de la Fundació Mas Albornà ho hem valorat molt positivament esperant que tingui un gran èxit.
Si voleu unir-vos a la nostra plataforma virtual i visitar l’estand de Mallart, ho podreu fer al nostre estand virtual.